Susedgrad (utvrda)
Susedgrad je srednjovjekovna utvrda u Hrvatskoj, podignuta na krajnjim sjeverozapadnim obroncima Medvednice. Sjedište Susedgrada se nalazi u Podsusedu. Susedgrad je zaštićeno kulturno dobro Republike Hrvatske.

Povijest 
Prostor utvrde naseljen je dugo vremena. Na ovom prostoru pronađen je grob koji datira iz 9. stoljeća, a u njemu je bio sahranjen ratnik. Uz njega je bio pronađen željezni mač s pripadajućim lijevanim brončanim okovima s pomoću kojih je mač bio vezan uz pojas. 

Susedgrad je bio podignut na strateški važnom mjestu završnog jugozapadnog obronka Medvednice, u susjedstvu Medvedgrada i Samobora. Bio je središte susedgradsko-stubičkog vlastelinstva. Pretpostavlja se da je prije izgradnje Susedgrada na tom mjestu postojala manja srednjovjekovna utvrda. U doba turske opasnosti utvrđuje se i oko 1530. godine, Susedgrad je dobro opremljen i utvrđen grad.

U povijesnim izvorima prvi put se spominje 1316. godine, a dao ga je podići hrvatski-ugarski kralj Karlo Robert Anžuvinac. Bio je u vlasništvu nekoliko velikaških obitelji, ali se ponajprije veže uz zloglasnog Franju Tahyja. Pod zidinama Susedgrada izbila je 1573. velika seljačka buna. Grad je napušten nakon požara u 17. stoljeću i do danas propada. Prvenstveno je napušten zbog gubitka strateške važnosti. 

Od nekada moćne utvrde i dvora danas su ostale samo ruševine, a dio kamenih i keramičkih nalaza uglavnom iz razdoblja 15. i 16. stoljeća pohranjeni su u Hrvatskom povijesnom muzeju. 

Tridesetih godina 20. stoljeća, uokolo susedgradskih ruševina planiran je perivoj s brojnim stazama, klupama i sjenicama, a u ređen je i planinarski dom, danas opustošen.

Galerija

Izvori 

Tvrđave u Hrvatskoj
Građevine u Zagrebu
Povijest Zagreba